Предложение за РЕГЛАМЕНТ НА СЪВЕТА за изменение на Регламент (ЕС) № 7/2010 за откриване и управление на автономни тарифни квоти на Съюза за някои селскостопански и промишлени продукти /* COM/2012/0161 final - 2012/0086 (NLE) */





ОБЯСНИТЕЛЕН МЕМОРАНДУМ 1. КОНТЕКСТ НА ПРЕДЛОЖЕНИЕТО Необходими са автономни тарифни квоти на Съюза за продукти, чието производство в Съюза е недостатъчно, за да отговори на нуждите на промишлеността на Съюза, използваща тези продукти, за текущия квотен период. В отговор на исканията на няколко държави членки Комисията разгледа заедно със съответните правителствени експерти въпроса дали да бъдат открити нови автономни тарифни квоти за някои селскостопански и промишлени продукти. На 22 декември 2009 г. Съветът прие Регламент (ЕС) № 7/2010 за откриване и управление на автономни тарифни квоти на Съюза за някои селскостопански и промишлени продукти, за да бъде задоволено при най-благоприятни условия търсенето на въпросните продукти в Съюза. Следва да бъдат открити тарифни квоти на Съюза с намалени или нулеви ставки на автономните мита по Общата митническа тарифа, с подходящ размер, без това да нарушава пазара на съответните продукти. Разискванията на срещите на Групата по икономически и тарифни въпроси (ГИТВ) показаха, че държавите членки са готови да открият две нови квоти, да увеличат размерите на три съществуващи квоти, както и да изменят описанието на продукта за квотата с пореден номер 09.2633, без това да наруши пазара на тези продукти. Също така е необходимо да бъде закрита тарифната квота с пореден номер 09.2767, тъй като на 1 юли 2012 г. ще започне автономно тарифно суспендиране във връзка със съответния продукт. Предложението е в съответствие с политиките в областта на селското стопанство, търговията, предприемачеството, развитието и външните отношения. По-специално, настоящото предложение не е за сметка на държавите, ползващи се с преференциални търговски споразумения с ЕС (напр. Общата система за преференции — ОСП, режима на Споразумението за партньорство със страните от Африка, Карибите и Тихоокеанския басейн — АКТБ, споразуменията с държавите кандидатки и потенциалните държави кандидатки). 2. РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО Проведена бе консултация с ГИТВ, която представлява предприятията на всяка държава членка. Всички изброени квоти отговарят на споразумението, постигнато от Групата. Не бе споменато съществуването на потенциално сериозни рискове с необратими последици. Това предложение подлежи на междуведомствени консултации и се публикува след приемането му от Съвета. 3. ПРАВНИ ЕЛЕМЕНТИ НА ПРЕДЛОЖЕНИЕТО Изменение на регламент на Съвета за откриване и управление на автономни тарифни квоти на Съюза за някои селскостопански и промишлени продукти с правно основание член 31 от Договора за функционирането на Европейския съюз. По силата на посочения член автономните тарифни квоти се определят от Съвета с квалифицирано мнозинство въз основа на предложение на Комисията. Предложението е от изключителната компетентност на Съюза. Следователно принципът на субсидиарност не се прилага. Този набор от мерки съответства на принципите за опростяване на процедурите за икономическите оператори, осъществяващи външна търговия, и на Съобщение 98/C 128/02 на Комисията от 1998 г. относно автономните мерки за тарифно суспендиране и квоти (ОВ C 128, 25.4.1998 г., стр. 2). 4. ОТРАЖЕНИЕ ВЪРХУ БЮДЖЕТА Несъбрани митни сборове на обща стойност 1 254 825 EUR. 5. НЕЗАДЪЛЖИТЕЛНИ ЕЛЕМЕНТИ В приложението към предложения регламент се съдържа информация за откритите, увеличените и изменените автономни квоти . 2012/0086 (NLE) Предложение за РЕГЛАМЕНТ НА СЪВЕТА за изменение на Регламент (ЕС) № 7/2010 за откриване и управление на автономни тарифни квоти на Съюза за някои селскостопански и промишлени продукти СЪВЕТЪТ НА ЕВРОПЕЙСКИЯ СЪЮЗ, като взе предвид Договора за функционирането на Европейския съюз, и по-специално член 31 от него, като взе предвид предложението на Европейската комисия, като има предвид, че: (1) С цел да се осигури достатъчно и непрекъснато снабдяване с някои стоки, чието производство в Съюза е недостатъчно, и да се избегнат смущенията на пазара, с Регламент (ЕС) № 7/2010[1] на Съвета за някои селскостопански и промишлени стоки са открити автономни тарифни квоти, в рамките на които тези продукти могат да бъдат внасяни с нулеви или намалени ставки на митата. Поради същите причини, считано от 1 юли 2012 г., за два продукта е необходимо да се открие нова тарифна квота с нулева ставка на митото с подходящ размер. (2) Вече установените размери за автономните тарифни квоти на Съюза с поредни номера 09.2638, 09.2814 и 09.2889 са недостатъчни, за да отговорят на нуждите на промишлеността на Съюза. Вследствие на това размерите на тези квоти следва да бъдат увеличени от 1 януари 2012 г. (3) Освен това описанието на продукта за автономната тарифна квота на Съюза с пореден номер 09.2633 следва да бъде адаптирано. (4) Също така вече не е в интерес на Съюза да продължава да предоставя за второто полугодие на 2012 г. тарифната квота с пореден номер 09.2767. Поради това тази квота следва да бъде закрита, считано от 1 юли 2012 г., и съответният ред следва да бъдат заличен от приложението към Регламент (ЕС) № 7/2010. (5) Поради това Регламент (ЕС) № 7/2010 следва да бъде съответно изменен. (6) Тъй като някои от мерките, предвидени в настоящия регламент, ще се прилагат от 1 януари 2012 г., а други от 1 юли 2012 г., настоящият регламент следва да се прилага от същите дати и да влезе в сила незабавно, ПРИЕ НАСТОЯЩИЯ РЕГЛАМЕНТ: Член 1 Приложението към Регламент (ЕС) № 7/2010 се изменя, както следва: (1) Вмъкват се редовете с поредни номера 09.2644 и 09.2645, съдържащи се в приложение I към настоящия регламент. (2) Редовете за тарифни квоти с поредни номера 09.2638, 09.2814 и 09.2889 се заменят с редовете, съдържащи се в приложение II към настоящия регламент. (3) Редът за тарифна квота с пореден номер 09.2633 се заменя с реда, съдържащ се в приложение I към настоящия регламент. (4) Редът за тарифна квота с пореден номер 09.2767 се заличава. Член 2 Настоящият регламент влиза в сила в деня на публикуването му в Официален вестник на Европейския съюз. Той се прилага от 1 юли 2012 година. Член 1, параграф 2 обаче се прилага от 1 януари 2012 г. Настоящият регламент е задължителен в своята цялост и се прилага пряко в държавите членки в съответствие с договорите. Съставено в Брюксел на 13.4.2012 година. За Съвета Председател ПРИЛОЖЕНИЕ I Тарифни квоти, посочени в член 1, параграф 1 и член 1, параграф 3 Пореден номер || Код по КН || ТАРИК || Описание || Период за квотата || Размер на квотата || Мито за квотата в (%) 09.2644 || ex 3824 90 97 || 96 || Препарат с тегловно съдържание: — 55 % или повече, но не повече от 78 % диметил глутарат — 10 % или повече, но не повече от 28 % диметил адипат и — не повече от 25 % диметил сукцинат || 1.7.-31.12. || 7 500 тона || 0 % 09.2645 || ex 3921 14 00 || 20 || Блок от пеноматериал, от регенерирана целулоза, импрегниран с вода, съдържаща магнезиев хлорид и четвъртични амониеви съединения, с размери 100 cm (± 10 cm) x 100 cm (± 10 cm) x 40 cm (± 5 cm) || 1.7.-31.12. || 650 тона || 0 % 09.2633 || ex 8504 40 82 || 20 || Токоизправител с мощност не повече от 1 kVA, предназначен за използване при производството на апарати за епилация (1) || 1.1.-31.12. || 4 500 000 броя || 0 % (1) Вписването в тази подпозиция се извършва съгласно членове от 291 до 300 от Регламент (ЕИО) № 2454/93 на Комисията (OB L 253, 11.10.1993 г., стр. 1). ПРИЛОЖЕНИЕ II Тарифни квоти, посочени в член 1, параграф 2: Пореден номер || Код по КН || ТАРИК || Описание || Период за квотата || Размер на квотата || Мито за квотата в (%) 09.2638 || ex 2915 21 00 || 10 || Оцетна киселина с чистота 99 тегловни % или повече (CAS RN 64-19-7) || 1.1.-31.12. || 1 000 000 тона || 0 % 09.2889 || 3805 10 90 || || Терпентиново масло, получено при производството на целулоза по сулфатен метод || 1.1.-31.12. || 25 000 тона || 0 % 09.2814 || ex 3815 90 90 || 76 || Катализатор, съдържащ титанов диоксид и волфрамов триоксид || 1.1.-31.12. || 3000 тона || 0 % ЗАКОНОДАТЕЛНА ФИНАНСОВА ОБОСНОВКА ЗА ПРЕДЛОЖЕНИЯ С ОТРАЖЕНИЕ ВЪРХУ БЮДЖЕТА, СТРОГО ОГРАНИЧЕНО ДО ПРИХОДНАТА ЧАСТ 1. НАИМЕНОВАНИЕ НА ПРЕДЛОЖЕНИЕТО: Регламент на Съвета за изменение на Регламент (ЕС) № 7/2010 за откриване и управление на автономни тарифни квоти на Съюза за някои селскостопански и промишлени продукти 2. БЮДЖЕТНИ РЕДОВЕ Глава и статия: глава 12, статия 120 Сума, предвидена в бюджета за 2012 година: € 19 171 200 000 3. ФИНАНСОВО ОТРАЖЕНИЕ ¨ Предложението няма финансово отражение X Предложението няма финансово въздействие върху разходите, но има такова върху приходите, както следва: (в млн. EUR до първия знак след десетичната запетая) || || Бюджетен ред || Приходи[2]* || 12-месечен период, започващ на 1.1.2012 г. || 6-месечен период, започващ на 1.7.2012 г. Статия 120 || Въздействие върху собствените ресурси || - 0,7 || - 0,6 4. Мерки за борба с измамите Разпоредбите, свързани с управлението на тарифните квоти, включват мерките, необходими за предотвратяване и защита от измами и нередности. 5. Други бележки ПРИЛОЖЕНИЕ I В сила от 1.7.2012 г: Тарифни квоти, посочени в член 1, параграф 1 и член 1, параграф 3 Описание на продукта || Размер на квотата (тонове) || Прогнозна цена (EUR за тон) || Мито (в %) (Обща митническа тарифа 2012 г.) || Мито за квотата (%) || Очаквана загуба на приходи (в EUR) Препарат 09.2644 || + 7500 тона (начален размер: 0 тона) || 1235 || 6.5 || 0 || 602 063 Блок от целулоза 09.2645 || + 650 тона (начален размер: 0 тона) || 4230 || 6.5 || 0 || 178 718 Общо загуба на приходи: (780 781 EUR – 195 195 EUR ) = 585 586 EUR нето. ПРИЛОЖЕНИЕ II В сила от 1.1.2012 г.: Тарифни квоти, посочени в член 1, параграф 2: Описание на продукта || Разлика в размера на квотата (тонове) || Прогнозна цена (EUR за тон) || Мито (в %) (Обща митническа тарифа 2012 г.) || Мито за квотата (%) || Очаквана разлика в загубата на приходи спрямо предходния период на квотата (в EUR) Оцетна киселина 09.2638 || + 500 000 тона (начален размер: 500 000 тона) || 20 || 5,5 || 0 || 550 000 Терпентин 09.2889 || + 5000 тона (начален размер: 20 000 тона) || 677 || 3,2 || 0 || 108 320 Катализатор 09.2814 || + 800 тона (начален размер: 3000 тона) || 4500 || 6,5 || 0 || 234 000 Общо загуба на приходи по отношение на предходния период на квотата: (892 320 EUR – 223 080 EUR ) = 669 240 EUR нето. [1] OВ L 3, 7.1.2010 г., стр. 1. [2] По отношение на традиционните собствени ресурси (селскостопански мита, налози върху захарта, мита) посочените суми следва да бъдат в нетен размер, т.е. брутните суми след приспадане на 25 % за разходите по събирането.